CELEX: 52020PC0471
Language: hr
Date: 2020-08-24
Title: Prijedlog PROVEDBENE ODLUKE VIJEĆA o odobravanju na temelju Uredbe Vijeća (EU) 2020/672 privremene potpore Belgiji radi smanjenja rizika od nezaposlenosti u izvanrednoj situaciji nakon izbijanja bolesti COVID-19

EUROPSKA KOMISIJA
            Bruxelles, 24.8.2020.
            COM(2020) 471 final
            2020/0225(NLE)
            Prijedlog
            PROVEDBENE ODLUKE VIJEĆA
            o odobravanju na temelju Uredbe Vijeća (EU) 2020/672 privremene potpore Belgiji radi smanjenja rizika od nezaposlenosti u izvanrednoj situaciji nakon izbijanja bolesti COVID-19
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               Uredbom Vijeća 2020/672 („Uredba o instrumentu SURE”) propisan je pravni okvir za financijsku potporu Unije državama članicama u kojima je zbog izbijanja bolesti COVID-19 došlo do ozbiljnih gospodarskih poremećaja ili kojima ozbiljno prijete takvi poremećaji. Potpora iz instrumenta SURE namijenjena je prvenstveno za financiranje programâ skraćenog radnog vremena ili sličnih mjera kojima je cilj zaštititi zaposlene i samozaposlene osobe i na taj način smanjiti stopu nezaposlenosti i gubitak prihoda, te dodatno, za financiranje nekih zdravstvenih mjera, osobito na radnom mjestu.
            
            
               Belgija je 7. kolovoza 2020. podnijela zahtjev za financijsku pomoć Unije na temelju Uredbe o instrumentu SURE. Komisija se u skladu s člankom 6. stavkom 2. Uredbe o instrumentu SURE savjetovala s belgijskim tijelima kako bi provjerila iznenadno i znatno povećanje stvarnih i planiranih rashoda uzrokovanih pandemijom bolesti COVID-19 koji se izravno odnose na program za privremeno nezaposlene, zamjenski dohodak za samozaposlene povezan s pandemijom bolesti COVID-19, roditeljski dopust povezan s pandemijom bolesti COVID-19, niz regionalnih programa dohodovne potpore i regionalne zdravstvene mjere. To se posebno odnosi na:
            
            
               (1)program za privremeno nezaposlene (chômage temporaire / tijdelijke werkloosheid), kojim se osigurava naknada zaposlenicima čiji je rad smanjen ili obustavljen zbog smanjenog radnog opterećenja ili mjera ograničavanja socijalnih kontakata koje je donijela vlada. Program za privremeno nezaposlene postojao je prije pandemije bolesti COVID-19, no uvjeti za pristup programu prilagođeni su bolesti COVID-19 te je postupak podnošenja zahtjeva dodatno olakšan. Nadalje, naknada za privremenu nezaposlenost povećana je sa 65 % na 70 % prosječne dnevne plaće (uz gornju granicu od 2 754,76 EUR bruto mjesečno). Osim toga, uvedena je dnevna naknada od 5,36 EUR;
            
            
               (2)postojeći zamjenski dohodak za samozaposlene, „pravo na privremenu pomoć za premošćivanje” (droit passerelle / overbruggingsrecht), koji je proširen uvođenjem „prava na privremenu pomoć za premošćivanje povezanog s bolešću COVID-19”. Ta je naknada predviđena za slučajeve u kojima mjere ograničavanja socijalnih kontakata koje je donijela vlada dovode do potpunog ili djelomičnog prekida djelatnosti samozaposlene osobe ili do dobrovoljnog prekida u trajanju od najmanje sedam uzastopnih kalendarskih u mjesecu. Od lipnja 2020. naknada je namijenjena samozaposlenim osobama koje su ponovno pokrenule svoju djelatnost, ali su i dalje suočene sa smanjenjem prometa u odnosu na 2019. Samozaposlene osobe koje još ne mogu ponovno pokrenuti svoju djelatnost i dalje mogu koristiti naknadu, ali moraju dokazati da je to posljedica ograničenja uzrokovanih bolešću COVID-19; 
            
            
               (3)roditeljski dopust povezan s bolešću COVID-19, koji je poseban roditeljski dopust koji ne utječe na pravo na redovni roditeljski dopust i omogućuje roditeljima da uzmu dopust kako bi pružili dodatnu skrb svojoj djeci u razdoblju od svibnja do rujna 2020. uz veću naknadu nego u okviru redovnog roditeljskog dopusta; 
            
            
               (4)niz regionalnih programa kojima se pruža dohodovna potpora za samozaposlene, trgovačka društva s jednim članom i druge vrste zaposlenika koji ne ispunjavaju uvjete za druge vrste dohodovne potpore. Konkretno, kompenzacijskim naknadama za trgovačka društva i poduzetnike u glavnom gradu Bruxellesu, naknadama za štetne okolnosti i kompenzacijskim i potpornim naknadama u Flandriji te kompenzacijskom naknadom za zatvaranje poduzeća u Valoniji osigurava se opća jednokratna potpora trgovačkim društvima i samozaposlenima koji su morali zatvoriti svoje djelatnosti zbog bolesti COVID-19 ili su bili suočeni sa znatnim smanjenjem prometa. Ostale mjere (kompenzacijska naknada za radnike na ugovorima o radu s prekidima u glavnom gradu Bruxellesu, subvencija za dječje vrtiće i subvencija za subjekte u sektoru kulture u Francuskoj zajednici, aktivnosti osposobljavanja u Valoniji, subvencija za subjekte u sektoru kulture i samozaposlene osobe te subvencija za organizatore putovanja u Njemačkoj jezičnoj zajednici) usmjerene su na samozaposlene osobe i radnike koji nemaju pristup programu za privremeno nezaposlene u određenim sektorima (sektori kulture i skrbi, djelatnosti osposobljavanja);
            
            
               (5)zdravstvene mjere u Njemačkoj jezičnoj zajednici, koje uključuju osposobljavanje u području higijene, pružanje zaštitnog materijala za centre za smještaj i skrb, bolnice i pružatelje medicinskih usluga te informativne kampanje.
            
            
               Belgija je Komisiji dostavila relevantne informacije. 
            
            
               Uzimajući u obzir dostupne dokaze, Komisija predlaže Vijeću da donese provedbenu odluku o odobravanju financijske pomoći Belgiji u skladu s Uredbom o instrumentu SURE radi potpore navedenim mjerama.
            
            
               •Dosljednost s postojećim odredbama politike u tom području
            
            
               
                  Ovaj je Prijedlog u cijelosti usklađen s Uredbom Vijeća 2020/672, na temelju koje je i sastavljen.
               
               
                  Ovaj je Prijedlog dopuna jednom drugom instrumentu prava Unije za potporu državama članicama u izvanrednim situacijama, a to je Uredba Vijeća (EZ) br. 2012/2002 od 11. studenoga 2002. o osnivanju Fonda solidarnosti Europske unije („Uredba (EZ) br. 2012/2002”). Uredba (EU) 2020/461 Europskog parlamenta i Vijeća, kojom je taj instrument izmijenjen da bi se njegovo područje primjene proširilo na izvanredna stanja velikih razmjera u području javnog zdravlja i definirale određene operacije prihvatljive za financiranje, donesena je 30. ožujka. 
               
            
            
               •Dosljednost u odnosu na druge politike Unije
            
            
               
                  Prijedlog je dio raznih mjera donesenih kao odgovor na aktualnu pandemiju bolesti COVID-19, kao što je „Investicijska inicijativa kao odgovor na koronavirus”, i dopunjuje druge instrumente za potporu zapošljavanju, kao što su Europski socijalni fond i Europski fond za strateška ulaganja/InvestEU. Korištenjem operacija uzimanja i davanja zajmova radi potpore državama članicama u ovom konkretnom slučaju pandemije bolesti COVID-19, ovaj Prijedlog služi kao druga crta obrane za financiranje programâ skraćenog radnog vremena i sličnih mjera kojima se pomaže zaštiti radnih mjesta, a time i zaposlenih i samozaposlenih osoba, od rizika od nezaposlenosti. 
               
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
         
         
            
               
                  Pravna je osnova za ovaj instrument Uredba Vijeća 2020/672.  
               
            
            
               •Supsidijarnost (za neisključivu nadležnost) 
            
            
               
                  Prijedlog se temelji na zahtjevu države članice i dokaz je europske solidarnosti koja se očituje u financijskoj pomoći Unije u obliku privremenih zajmova državi članici pogođenoj pandemijom bolesti COVID-19. Kao druga crta obrane, takva financijska pomoć privremena je potpora državi za povećane javne rashode za programe skraćenog radnog vremena i slične mjere za zaštitu radnih mjesta, a time i zaposlenih i samozaposlenih osoba, od rizika od nezaposlenosti i gubitka prihoda.
               
               
                  Takva će potpora pomoći pogođenim građanima i pridonijeti ublažavanju izravnih socioekonomskih posljedica krize uzrokovane bolešću COVID-19. 
               
            
            
               •Proporcionalnost
            
            
               
                  U skladu s načelom proporcionalnosti ovaj Prijedlog ne prelazi ono što je potrebno za ostvarivanje ciljeva instrumenta. 
               
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA
            
            
               •Savjetovanja s dionicima
            
            
               
                  Savjetovanje s dionicima nije moglo biti provedeno zbog žurnosti pripreme Prijedloga da bi ga Vijeće moglo pravovremeno donijeti.
               
            
            
               •Procjena učinka
            
            
               
                  Procjena učinka nije provedena zbog žurnosti Prijedloga.
               
            
            
               4.UTJECAJ NA PRORAČUN
            
            
               
                  Komisija bi trebala moći ugovoriti zaduživanje na financijskim tržištima u svrhu korištenja istih sredstava za zajmove državi članici koja je zatražila financijsku pomoć iz instrumenta SURE. 
               
            
            
               Osim jamstava od država članica, u okvir su ugrađene i druge sigurnosne mjere kako bi se zajamčila financijska solidnost programa:
            
            
               ·rigorozan i konzervativan pristup financijskom upravljanju,
            
            
               ·struktura portfelja zajmova koja ograničava rizik koncentracije, izloženost na godišnjoj razini i prekomjernu izloženost prema državama članicama pojedinačno, istovremeno osiguravajući dostatna sredstva za dodjelu državama članicama kojima su najpotrebnija i
            
            
               ·mogućnost obnavljanja zajma.
            
            
               2020/0225 (NLE)
            
            
               Prijedlog
            
            
               PROVEDBENE ODLUKE VIJEĆA
            
         
         
            
               o odobravanju na temelju Uredbe Vijeća (EU) 2020/672 privremene potpore Belgiji radi smanjenja rizika od nezaposlenosti u izvanrednoj situaciji nakon izbijanja bolesti COVID-19
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, 
            
            
               uzimajući u obzir Uredbu Vijeća (EU) 2020/672 od 19. svibnja 2020. o uspostavi Europskog instrumenta za privremenu potporu radi smanjenja rizika od nezaposlenosti u izvanrednoj situaciji (SURE) nakon izbijanja bolesti COVID-19
                  1
               , a posebno njezin članak 6. stavak 1.,
            
            
               uzimajući u obzir prijedlog Europske komisije,
            
            
               budući da:
            
            
               (1)Belgija je 7. kolovoza 2020. podnijela zahtjev za financijsku pomoć Unije kojom bi dopunila svoje nacionalne mjere za ublažavanje posljedica pandemije bolesti COVID-19 i njezinih socioekonomskih posljedica za radnike. 
            
            
               (2)Očekuje se da će izbijanje bolesti COVID-19 i izvanredne mjere koje je Belgija uvela da bi ograničila širenje pandemije i njezine socioekonomske i zdravstvene posljedice dramatično utjecati na javne financije. U Komisijinoj proljetnoj prognozi 2020. procijenjeno je da će Belgija do kraja 2020. zabilježiti deficit opće države od 8,9 % i dug opće države od 113,8 % bruto domaćeg proizvoda (BDP). U Komisijinoj ljetnoj privremenoj prognozi 2020. predviđeno je smanjenje BDP-a Belgije za 8,8 % u 2020. 
            
            
               (3)Pandemija bolesti COVID-19 dovela je do imobilizacije znatnog dijela radne snage u Belgiji. Uzrokovala je iznenadno i znatno povećanje javnih rashoda u Belgiji zbog programa za privremeno nezaposlene (chômage temporaire / tijdelijke werkloosheid), zamjenskog dohotka za samozaposlene povezanog s bolešću COVID-19, „prava na privremenu pomoć za premošćivanje povezanog s bolešću COVID-19”, roditeljskog dopusta povezanog s bolešću COVID-19 i niza regionalnih programa dohodovne potpore te potpore mjerama javnog zdravstva, kako je navedeno u uvodnim izjavama od 4. do 8. 
            
            
               (4)Kraljevskim dekretom „Arrêté royal du 30 mars 2020”
                  2
               , kako je navedeno u zahtjevu Belgije od 7. kolovoza 2020., sustav za slučaj privremene nezaposlenosti (chômage temporaire / tijdelijke werkloosheid)prilagođen je pandemiji bolesti COVID-19 kako bi se pružila naknada zaposlenicima čiji je rad smanjen ili obustavljen zbog smanjenog radnog opterećenja ili mjera ograničavanja socijalnih kontakata koje je donijela vlada. Program za privremeno nezaposlene postojao je prije pandemije bolesti COVID-19, no uvjeti za pristup programu prilagođeni su bolesti COVID-19 te je postupak podnošenja zahtjeva dodatno olakšan. Nadalje, naknada za privremenu nezaposlenost povećana je sa 65 % na 70 % prosječne dnevne plaće (uz gornju granicu od 2 754,76 EUR bruto mjesečno). Osim toga, uvedena je dnevna naknada od 5,36 EUR;
            
            
               (5)Zakonom „Loi du 23 mars 2020”
                  3
               , kako je navedeno u zahtjevu Belgije od 7. kolovoza 2020., proširen je postojeći zamjenski dohodak za samozaposlene, „pravo na privremenu pomoć za premošćivanje” (droit passerelle / overbruggingsrecht), uvođenjem „prava na privremenu pomoć za premošćivanje povezanog s bolešću COVID-19”. Ta je naknada predviđena za slučajeve u kojima mjere ograničavanja socijalnih kontakata koje je donijela vlada dovode do potpunog ili djelomičnog prekida djelatnosti samozaposlene osobe ili do dobrovoljnog prekida u trajanju od najmanje sedam uzastopnih kalendarskih u mjesecu. Od lipnja 2020. naknada je namijenjena samozaposlenim osobama koje su ponovno pokrenule svoju djelatnost, ali su i dalje suočene sa smanjenjem prometa u odnosu na 2019. Samozaposlene osobe koje još ne mogu ponovno pokrenuti svoju djelatnost i dalje mogu koristiti naknadu, ali moraju dokazati da je to posljedica ograničenja uzrokovanih bolešću COVID-19; 
            
            
               (6)Kraljevskim dekretom „Arrêté royal du 13 mai 2020 n° 23”
                  4
               , kako je navedeno u zahtjevu Belgije od 7. kolovoza 2020., uveden je roditeljski dopust povezan s bolešću COVID-19, koji je poseban roditeljski dopust koji ne utječe na pravo na redovni roditeljski dopust i omogućuje roditeljima da uzmu dopust kako bi pružili dodatnu skrb svojoj djeci u razdoblju od svibnja do rujna 2020. uz veću naknadu nego u okviru redovnog roditeljskog dopusta. Roditeljski dopust povezan s bolešću COVID-19 može se smatrati mjerom koja je slična programima skraćenog radnog vremena, kako je navedeno u Uredbi (EU) 2020/672, s obzirom na to da se njime zaposlenicima pruža dohodovna potpora i pomaže u očuvanju radnih mjesta jer roditelji, koji se moraju brinuti o svojoj djeci dok su škole zatvorene, ne moraju raskinuti radni odnos.
            
            
               (7)Na temelju akata „Arrêté du Gouvernement de la Région de Bruxelles-Capitale de pouvoirs spéciaux n° 2020/019”
                  5
               , „Arrêté du Gouvernement de la Région de Bruxelles-Capitale de pouvoirs spéciaux n° 2020/030”
                  6
               , „Notification de la réunion du conseil des ministres du gouvernement de la région de Bruxelles-Capitale du jeudi 14 mai 2020”
                  7
               , „Besluit van de Vlaamse Regering van 20 maart 2020”
                  8
               , „Besluit van de Vlaamse Regering van 10 april 2020”
                  9
               , „Besluit van de Vlaamse Regering van 12 juni 2020”
                  10
               , „Arrêté du Gouvernement de la Communauté française de pouvoirs spéciaux n° 4 du 23 avril 2020”
                  11
               , „Arrêté du Gouvernement de la Communauté française du 7 avril 2020”
                  12
               , „Arrêté ministériel portant exécution de l'arrêté du Gouvernement wallon du 20 mars 2020”
                  13
               , „Arrêté du Gouvernement wallon du 19 juin”
                  14
               , „Parlament der Deutschsprachigen Gemeinschaft, Corona-Krisendekret I vom 6. April 2020” i „Parlament der Deutschsprachigen Gemeinschaft, Corona-Krisendekret III vom 20. Juli 2020”, kako je navedeno u zahtjevu Belgije od 7. kolovoza 2020., belgijska tijela uvela su niz regionalnih programa kojima se pruža dohodovna potpora za samozaposlene, trgovačka društva s jednim članom i druge vrste zaposlenika koji ne ispunjavaju uvjete za druge vrste dohodovne potpore. Konkretno, kompenzacijskim naknadama za trgovačka društva i poduzetnike u glavnom gradu Bruxellesu, naknadama za štetne okolnosti i kompenzacijskim i potpornim naknadama u Flandriji te kompenzacijskom naknadom za zatvaranje poduzeća u Valoniji osigurava se opća jednokratna potpora trgovačkim društvima i samozaposlenima koji su morali zatvoriti svoje djelatnosti zbog bolesti COVID-19 ili su bili suočeni sa znatnim smanjenjem prometa. Ako su mjere usmjerene na širi raspon korisnika, zatraženi su samo iznosi za rashode povezane s potporom samozaposlenima i trgovačkim društvima s jednim članom. Ostale mjere (kompenzacijska naknada za radnike na ugovorima o radu s prekidima u glavnom gradu Bruxellesu, subvencija za dječje vrtiće i subvencija za subjekte u sektoru kulture u Francuskoj zajednici, aktivnosti osposobljavanja u Valoniji, subvencija za subjekte u sektoru kulture i samozaposlene osobe te subvencija za organizatore putovanja u Njemačkoj jezičnoj zajednici) usmjerene su na samozaposlene osobe i radnike koji nemaju pristup programu za privremeno nezaposlene u određenim sektorima (sektori kulture i skrbi, djelatnosti osposobljavanja); S obzirom na to da se subvencijama Njemačke jezične zajednice za subjekte u sektoru kulture i samozaposlene osiguravaju zajmovi koji se mogu pretvoriti u bespovratna sredstva, kako bi se ispunio zahtjev da budu javni rashodi, u skladu s Uredbom (EU) 2020/672 trebalo bi poduprijeti samo rashode povezane sa zajmovima koji se pretvaraju u bespovratna sredstva.
            
            
               (8)Konačno, aktom “Parlament der Deutschsprachigen Gemeinschaft, Corona-Krisendekret I vom 6. April 2020”
                  15
               , kako je navedeno u zahtjevu Belgije od 7. kolovoza 2020., uvode se zdravstvene mjere u Njemačkoj jezičnoj zajednici, koje uključuju osposobljavanje u području higijene, pružanje zaštitnog materijala za centre za smještaj i skrb, bolnice i pružatelje medicinskih usluga te informativne kampanje.
            
            
               (9)Belgija ispunjava uvjete za podnošenje zahtjeva za financijsku pomoć iz članka 3. Uredbe (EU) 2020/672. Belgija je Komisiji dostavila dostatne dokaze o povećanju stvarnih i planiranih javnih rashoda za 7 766 380 000 EUR od 1. veljače 2020. zbog nacionalnih mjera poduzetih radi ublažavanja socioekonomskih posljedica pandemije bolesti COVID-19. To je iznenadno i znatno povećanje jer se odnosi na nove mjere i na proširenje postojećih mjera kojima je obuhvaćen znatan udio poduzetnika i radne snage u Belgiji. 
            
            
               (10)Komisija se u skladu s člankom 6. Uredbe (EU) 2020/672 savjetovala s Belgijom i provjerila je odnosi li se iznenadno i znatno povećanje stvarnih i planiranih rashoda izravno na programe skraćenog radnog vremena i slične mjere te primjenu relevantnih zdravstvenih mjera povezanih s pandemijom bolesti COVID-19, kako je navedeno u zahtjevu od 7. kolovoza 2020. 
            
            
               (11)Stoga bi Belgiji trebalo pružiti financijsku pomoć kako bi joj se pomoglo u ublažavanju socioekonomskih posljedica ozbiljnih gospodarskih poremećaja uzrokovanih pandemijom bolesti COVID-19.
            
            
               (12)Ovom Odlukom ne bi se trebao dovoditi u pitanje ishod postupaka koji bi se mogli pokrenuti u vezi s poremećajima funkcioniranja unutarnjeg tržišta, osobito na temelju članaka 107. i 108. UFEU-a. Njome se ne poništava zahtjev iz članka 108. UFEU-a da države članice obavijeste Komisiju o slučajevima planirane dodjele državne potpore.
            
            
               (13)Belgija bi trebala redovito obavješćivati Komisiju o izvršenju planiranih javnih rashoda kako bi Komisija mogla procijeniti u kojoj je mjeri Belgija te rashode izvršila.
            
            
               (14)Odluka o dodjeli financijske pomoći donesena je uzevši u obzir postojeće i očekivane potrebe Belgije, kao i zahtjeve za financijsku pomoć u skladu s Uredbom (EU) 2020/672 koje su već podnijele ili planiraju podnijeti druge države članice, a pritom su primijenjena načela jednakog postupanja, solidarnosti, proporcionalnosti i transparentnosti.
            
         
         
            
               DONIJELO JE OVU ODLUKU: 
            
            
               Članak 1.
            
            
               Belgija ispunjava uvjete iz članka 3. Uredbe (EU) 2020/672. 
            
            
               Članak 2.
            
            
               1.Unija Belgiji stavlja na raspolaganje zajam u maksimalnom iznosu od 7 766 380 000 EUR. Maksimalno prosječno dospijeće zajma je 15 godina.
            
            
               2.Razdoblje raspoloživosti financijske pomoći odobrene ovom Odlukom traje 18 mjeseci i počinje teći od prvog dana nakon stupanja na snagu ove Odluke. 
            
            
               3.Financijsku pomoć Unije Komisija Belgiji stavlja na raspolaganje u najviše osam obroka. Obroci se mogu isplatiti u jednoj ili nekoliko tranši. Rokovi dospijeća tranši iz prvog obroka mogu biti dulji od maksimalnog prosječnog dospijeća iz stavka 1. U takvim slučajevima, rokovi dospijeća sljedećih tranši utvrđuju se tako da se, nakon isplate svih obroka, poštuje maksimalno prosječno dospijeće iz stavka 1. 
            
            
               4.Prvi obrok isplaćuje se nakon stupanja na snagu sporazuma o zajmu iz članka 8. stavka 2. Uredbe (EU) 2020/672.  
            
            
               5.Belgija podmiruje troškove financiranja Unije iz članka 4. Uredbe (EU) 2020/672 za svaki obrok uvećane za sve naknade, troškove i izdatke Unije koji nastanu zbog financiranja. 
            
            
               6.Komisija odlučuje o iznosu i isplati obroka, kao i o iznosu tranši. 
            
            
               Članak 3. 
            
            
               Belgija može financirati sljedeće mjere:
            
            
               a) program za privremeno nezaposlene (chômage temporaire / tijdelijke werkloosheid), kako je predviđeno aktom „Arrêté royal du 30 mars 2020”;
            
            
               b) zamjenski dohodak za samozaposlene povezan s bolešću COVID-19, odnosno „pravo na privremenu pomoć za premošćivanje u kriznim situacijama”, kako je predviđeno zakonom „Loi du 23 mars 2020”; 
            
            
               c) roditeljski dopust povezan s bolešću COVID-19, kako je predviđeno aktom „Arrêté royal du 13 mai 2020 n° 23”; 
            
            
               d) regionalne programe dohodovne potpore, kako slijedi: 
            
            
               i.za regiju glavnoga grada Bruxellesa:
            
            
               –kompenzacijsku naknadu za trgovačka društva, kako je predviđeno aktom „Arrêté du Gouvernement de la Région de Bruxelles-Capitale de pouvoirs spéciaux n° 2020/019”, za dio rashoda koji se odnose na potporu za samozaposlene i poduzeća s jednim članom, 
            
            
               –kompenzacijsku premiju za poduzetnike, kako je predviđeno aktom „Arrêté du Gouvernement de la Région de Bruxelles-Capitale de pouvoirs spéciaux n° 2020/030”, samo za dio rashoda koji se odnose na potporu za samozaposlene i trgovačka društva s jednim članom, 
            
            
               –kompenzacijsku premiju za radnike na ugovorima o radu s prekidima, kako je predviđeno točkom 23. dokumenta „Notification de la réunion du conseil des ministres du gouvernement de la région de Bruxelles-Capitale du jeudi 14 mai 2020”; 
            
         
         
            
               ii.za regiju Flandriju:
            
            
               –naknadu za štetne okolnosti, kako je predviđeno aktom „Besluit van de Vlaamse Regering van 20 maart 2020”, za dio rashoda koji se odnosi na potporu samozaposlenim osobama i trgovačkim društvima s jednim članom, 
            
            
               –kompenzacijsku naknadu, kako je predviđeno aktom „Besluit van de Vlaamse Regering van 10 april 2020”, za dio rashoda koji se odnosi na potporu samozaposlenim osobama i trgovačkim društvima s jednim članom, 
            
            
               –potpornu naknadu, kako je predviđeno aktom „Besluit van de Vlaamse Regering van 12 juni 2020”, za dio rashoda koji se odnose na potporu samozaposlenim osobama i trgovačkim društvima s jednim članom; 
            
            
               iii.za Francusku zajednicu:
            
            
               –subvenciju za subjekte u sektoru kulture, kako je predviđeno aktom „Arrêté du Gouvernement de la Communauté française de pouvoirs spéciaux n° 4 du 23 avril 2020”,
            
            
               –subvenciju za dječje vrtiće, kako je predviđeno aktom „Arrêté du Gouvernement de la Communauté française du 7 avril 2020”, za dio rashoda koji se odnose na potporu samozaposlenim osobama i trgovačkim društvima s jednim članom; 
            
            
               iv.za Valonsku regiju:
            
            
               –kompenzacijsku premiju za zatvaranje poduzeća, kako je predviđeno aktom „Arrêté ministériel portant exécution de l’arrêté du Gouvernement wallon du 20 mars 2020”, za dio rashoda koji se odnose na potporu samozaposlenim osobama i trgovačkim društvima s jednim članom, 
            
            
               –aktivnosti osposobljavanja, kako je predviđeno aktom „Arrêté du Gouvernement wallon du 19 juin”;
            
            
               v.za Njemačku jezičnu zajednicu:
            
            
               –subvenciju za subjekte u sektoru kulture i samozaposlene osobe, kako je predviđeno aktom „Parlament der Deutschsprachigen Gemeinschaft, Corona-Krisendekret I vom 6. April 2020”, čl. 7., za dio rashoda koji se odnose na zajmove koji se pretvaraju u bespovratna sredstva, 
            
            
               –subvenciju za organizatore putovanja, kako je predviđeno člankom 4. akta „Parlament der Deutschsprachigen Gemeinschaft, Corona-Krisendekret III vom 20. Juli 2020”, za dio rashoda koji se odnosi na potporu samozaposlenim osobama i trgovačkim društvima s jednim članom; 
            
            
               e) zdravstvene mjere u Njemačkoj jezičnoj zajednici, kako je predviđeno aktom „Parlament der Deutschsprachigen Gemeinschaft, Corona-Krisendekret I vom 6. April 2020”, čl. 7.
            
            
               Članak 4.
            
            
               Belgija do [DATUM: šest mjeseci od datuma objave ove Odluke] i svakih šest mjeseci nakon toga obavješćuje Komisiju o izvršenju planiranih javnih rashoda, sve do potpunog izvršenja tih planiranih javnih rashoda.
            
            
               Članak 5.
            
            
               Ova je Odluka upućena Kraljevini Belgiji.
            
            
               Članak 6.
            
            
               Ova Odluka objavljuje se u Službenom listu Europske unije. 
            
         
         
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  
                        SL L 159, 20.5.2020., str. 1.
               
               
                  
                     (2)
                  
                        Arrêté royal du 30 mars 2020 visant à adapter les procédures dans le cadre du chômage temporaire dû au virus Covid-19 et à modifier l'article 10 de l'arrêté royal du 6 mai 2019 modifiant les articles 27, 51, 52bis, 58, 58/3 et 63 de l'arrêté royal du 25 novembre 1991 portant réglementation du chômage et insérant les articles 36sexies, 63bis et 124bis dans le même arrêté
               
               
                  
                     (3)
                  
                        Loi du 23 mars 2020 modifiant la loi du 22 décembre 2016 instaurant un droit passerelle en faveur des travailleurs indépendants et introduisant les mesures temporaires dans le cadre du COVID-19 en faveur des travailleurs indépendants
               
               
                  
                     (4)
                  
                        Arrêté royal du 13 mai 2020 n° 23 pris en exécution de l'article 5, § 1, 5°, de la loi du 27 mars 2020 accordant des pouvoirs au Roi afin de prendre des mesures dans la lutte contre la propagation du coronavirus COVID-19 (II) visant le congé parental corona
               
               
                  
                     (5)
                  
                        Arrêté du Gouvernement de la Région de Bruxelles-Capitale de pouvoirs spéciaux n° 2020/019 modifiant l’arrêté de pouvoirs spéciaux n° 2020/013 du 7 avril 2020 relatif à une aide en vue de l’indemnisation des entreprises affectées par les mesures d’urgence pour limiter la propagation du coronavirus.
               
               
                  
                     (6)
                  
                        Arrêté du Gouvernement de la Région de Bruxelles-Capitale de pouvoirs spéciaux n° 2020/030 relatif à l’aide aux entreprises qui subissent une baisse d’activité en raison de la crise sanitaire du COVID−19
               
               
                  
                     (7)
                  
                        Notification de la reunion du conseil des ministres du gouvernement de la région de Bruxelles-Capitale du jeudi 14 mai 2020 point 23 - Mesures de soutien d’urgence au secteur créatif et culturel bruxellois suite à la crise COVID-19.
               
               
                  
                     (8)
                  
                        Besluit van de Vlaamse Regering van 20 maart 2020 tot toekenning van steun aan ondernemingen die verplicht moeten sluiten ten gevolge van de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (9)
                  
                        Besluit van de Vlaamse Regering van 10 april 2020 tot toekenning van steun aan ondernemingen die een omzetdaling hebben ten gevolge van de exploitatiebeperkingen opgelegd door de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (10)
                  
                        Besluit van de Vlaamse Regering van 12 juni 2020 tot toekenning van steun aan ondernemingen die een omzetdaling hebben ondanks de versoepelde coronavirusmaatregelen, tot wijziging van de artikelen 1, 9 en 11 van het besluit van de Vlaamse Regering van 10 april 2020 tot toekenning van steun aan ondernemingen die een omzetdaling hebben ten gevolge van de exploitatiebeperkingen opgelegd door de maatregelen genomen door de Nationale Veiligheidsraad vanaf 12 maart 2020 inzake het coronavirus, en tot wijziging van de artikelen 1, 6, 9 en 12 van het besluit van de Vlaamse Regering van 20 maart 2020 tot toekenning van steun aan ondernemingen die verplicht moeten sluiten ten gevolge van de maatregelen genomen door de Nationale Veiligheidsraad vanaf 12 maart 2020 inzake het coronavirus.
               
               
                  
                     (11)
                  
                        Arrêté du Gouvernement de la Communauté française de pouvoirs spéciaux n° 4 du 23 avril 2020 relatif au soutien du secteur culturel dans le cadre de la crise sanitaire du COVID-19.
               
               
                  
                     (12)
                  
                        Arrêté du Gouvernement de la Communauté française du 7 avril 2020 relatif au soutien des milieux d’accueil dans le cadre de la crise sanitaire du COVID-19.
               
               
                  
                     (13)
                  
                        Arrêté ministériel portant exécution de l'arrêté du Gouvernement wallon du 20 mars 2020 relatif à l'octroi d'indemnités compensatoires dans le cadre des mesures contre le coronavirus COVID-19 i Arrêté du Gouvernement wallon relatif à l'octroi d'indemnités compensatoires dans le cadre des mesures contre le coronavirus COVID-19.
               
               
                  
                     (14)
                  
                        Arrêté du Gouvernement wallon du 19 juin portant des dispositions diverses relatives aux formateurs et au subventionnement des activités de formation des centres de formation du réseau IFAPME
               
               
                  
                     (15)
                  
                        Parlament der Deutschsprachigen Gemeinschaft, Corona-Krisendekret I vom 6. April 2020